અમિતાભની ફિલ્મી કરિયરને ઝગમગતી બનાવવામાં ઘણાં ફિલ્મકસબીનો સહયોગ છે પણ તેના માટે તેના માર્ગદર્શક, પથદર્શક કે જીવનસારથી જે ગણો તે હરિવંશરાય બચ્ચન જ હતા. અમિતાભ તેમના પિતાએ લખેલી કવિતાઓનો અંગ્રેજીમાં અનુવાદ કરી રહ્યા છે. તેઓ કહે છે કે, “આજકાલની પેઢીને કવિતામાં બહુ રસ રહ્યો નથી એવું લાગે છે. માતૃભાષા બોલવાનું ઘટતું જાય છે અને અંગ્રેજીનું ચલણ વધ્યું છે. બાબુજીએ લખેલી કવિતાને અંગ્રેજીમાં રૂપાંતરિત કરવાથી વધુ લોકો વાંચશે. ‘મધુશાલા’નો તો ૧૯૪૦માં ઓક્સફર્ડ યુનિવર્સિટીના એક શિક્ષિકાએ ‘હાઉસ ઓફ વાઈન’ કરીને અંગ્રેજીમાં અનુવાદ તૈયાર કરાવ્યો હતો અને બહુ લોકપ્રિય બની.